李道夫真贊
作者：釋德洪
朝代：宋

paragraphs: 眼蓋九州，韻高一世。
儼玉山富貴之豪，洗士林寒乞之氣。
挫萬化於筆端，置八荒於胸次。
邁往不屑，不可犯干。
意輕邴吉，情追謝安。
軒特秀發，乃爾秃巾椹褐。
婆娑步趨，合在玉堂金鑾。
山澤不可窺測，所以納垢汙。
麒麟不可繫羈，所以異犬羊。
正恐横風月之笛，披雲錦之裳。
騎元氣之背，而游無何有之鄉。